**Lapsehoiuteenuse rahastamise leping**

Jüris, /kuupäev viimasena antud digiallkirjal/

**Rae Vallavalitsus** (edaspidi *vald*), registrikood 75026106, aadress Aruküla tee 9, 75301 Jüri alevik, Rae vald, Harjumaa, mida esindab abivallavanem Jens Vendel,

**…………….** (edaspidi *vanem*), isikukood …………., elukoht ……………………. ja

**…………….** (edaspidi *teenuse osutaja),*registrikood ............., ............................, mis omab eelkooliealise lapse hoidmise teenuse osutamiseks tegevusluba nr ………., mida esindab ………………..,

keda igaüht eraldi nimetatakse *lepinguosaline*, ühiselt *lepinguosalised*, sõlmisid Rae valla eelarvest lapsehoiuteenuse rahastamise lepingu, edaspidi *leping*, alljärgnevas:

**1. Üldsätted**

1.1. Leping sõlmitakse „Koolieelse lasteasutuse seaduse“ § 10 lg 1 ja § 27 lg 3, Rae Vallavolikogu 17.02.2015 määruse nr 26 „Rae valla eelarvest lapsehoiuteenuse rahastamise tingimused ja kord“ alusel ning vanema nõusoleku alusel.

1.2. Lepinguga lepivad lepinguosalised kokku lapsehoiuteenuse (edaspidi *teenus*) osutamise tingimustes ja teenuse eest tasumises.

1.3. Teenust saama õigustatud isikuks on poolteise- kuni kolmeaastane laps, kelle elukoht rahvastikuregistri andmete järgi on Rae valla territooriumil ning ühtib vähemalt ühe vanema elukohaga ja talle ei ole kinnitatud kohta Rae valla teeninduspiirkonnajärgses munitsipaallasteasutuses. Kui laps saab õppeaasta keskel 4-aastaseks, siis on tal õigus saada teenust kuni õppeaasta lõpuni (õppeaasta lõpeb 31.08.).

**2. Rahastamine**

2.1. Teenuse osutaja kinnitab teenuse kohatasu (edaspidi *tasu*).

2.2. Teenuse rahastamisel osalevad vald ja vanem. Vanem katab tasust osa, mille suurus määratakse Rae Vallavolikogu 17.02.2015 määruse nr 26 „Rae valla eelarvest lapsehoiuteenuse rahastamise tingimused ja kord“ alusel ja arvestades Rae Vallavalitsuse 07.01.2020 korraldust nr 29 “Lapsehoiuteenuse eest tasumine“.

2.3. Kui lepingu kehtimise ajal vald muudab lapsehoiuteenuse rahastamise tingimusi ja korda ning valla poolt tasutava lapsehoiuteenusele tehtud kulude suurust, siis kehtib viimases korralduses kehtestatud vanema kaetava osa määr.

2.4. Vald informeerib koheselt õigusaktide muutumisest teenuse osutajat ja vanemat.

**3. Kokkulepe lapsehoiuteenuse osutamiseks**

3.1.Lepinguosalised on kokku leppinud teenuse osutamises järgnevalt:

3.1.1. teenust osutatakse asukohaga ..................., .................;

3.1.2. teenuse osutaja osutab vanema lapsele …………., isikukood ………….. (edaspidi *laps*) teenust alates ………….;

3.1.3. teenust kasutatakse ….. päeval nädalas;

3.1.4. teenuse kohatasu ühes kuus on ….. eurot;

3.1.5. vanema kaetava osa suurus kohatasu katmisel on ….. eurot;

3.1.6. vanem kohustub katma lapse toidukulu;

3.1.7. vald kohustub katma teenuse kohatasust ühes kuus …… eurot, välja arvatud juulikuu eest.

**4. Arveldamine**

4.1. Vald maksab teenuse osutajale omavalitsuse poolt kaetava kohatasu üks kord kuus eelmise kuu eest teenuse osutaja arve ja aruande alusel. Aruandes tuuakse välja teenust saavate Rae valla laste nimed, isikukoodid, teenust saavate päevade arv nädalas, valla kaetav kohatasu iga lapse kohta ning summa kokku. Aruandes nimetatud andmed võivad sisalduda ka arvel.

4.2. Vald kontrollib teenuse osutaja esitatud aruande või arve õigsust ja vastavust lepingule ning kinnitab selle või tagastab puuduste kõrvaldamiseks viie tööpäeva jooksul aruande või arve esitamisest.

4.3. Vald tasub esitatud arve teenuse osutajale tähtaja jooksul, mis ei või olla lühem kui seitse tööpäeva arve esitamisest. Kui vald tuvastab arves või aruandes puudusi, siis lükkub arve tasumise tähtaeg edasi päevade arvu võrra, mis kulub puuduste kõrvaldamiseks arves või aruandes.

4.4. Teenuse osutaja esitab vanemale arve vanema kaetava osa määra ja lapse toidukulu kohta.

**5. Lepinguosaliste kohustused**

5.1. Teenuse osutaja kohustub:

5.1.1. kasutama valla poolt kaetavat kohatasu sihtotstarbeliselt, teenuse osutamiseks Rae valla lastele;

5.1.2. teavitama valda kirjalikult viie tööpäeva jooksul teenust saavate laste andmete muutumisest;

5.1.3. viivitamatult informeerima valda riiklikku järelevalvet teostavate ametiisikute tehtud ettekirjutustest ja nende täitmisest.

5.2. Vald kohustub:

5.2.1. teenuse osutaja poolt korrektse arve ja aruande esitamisel tasuma arve tähtaegselt.

5.3. Vanem kohustub:

5.3.1. maksma teenuse osutajale tähtaegselt lapse toidukulu;

5.3.2. maksma teenuse osutajale tähtaegselt vanema kaetava kohatasu määra;

5.3.3. informeerima koheselt valda lapse või vanema elukoha muutusest rahvastikuregistri andmete järgi.

**6. Lepingu jõustumine, tähtaeg ja lõppemine**

6.1. Leping jõustub selle allkirjastamisel lepinguosaliste poolt. Lepingut rakendatakse alates ……………...

6.2. Leping kehtib kuni lapse kolmeaastaseks saamise õppeaasta lõpuni (õppeaasta lõpeb 31.08.).

6.3. Leping lõpeb ja vald lõpetab kaetava kohatasu maksmise, kui:

6.3.1. laps on kinnitatud munitsipaallasteasutuse nimekirja;

6.3.2. lapse ja vähemalt ühe vanema elukoht ei ole enam rahvastikuregistri järgi Rae vald;

6.3.3. lapsehoiuteenuse tegevusluba või kutsetunnistus tunnistatakse kehtetuks või kehtivus lõpeb.

6.4. Vallal on õigus leping etteteatamiseta ja ennetähtaegselt lõpetada ning tagasi nõuda alusetult makstud kohatasu, kui teenuse osutaja:

6.4.1. esitab ebaõigeid andmeid või dokumente;

6.4.2. ei kasuta valla kaetavat kohatasu sihtotstarbeliselt.

6.5. Teenuse osutaja võib lepingu lõpetada vastava teenuse osutamise lõpetamise korral või seoses teenuse mahtude vähenemisega ühekuulise kirjaliku etteteatamisega.

6.6. Lapsevanem võib lõpetada lepingu ühekuulise etteteatamisajaga.

**7. Lepinguosaliste andmed, teated ja kontaktisikud**

7.1. Lepinguosalised edastavad teateid lepinguga seotud küsimustes järgmistel kontaktandmetel:

7.1.1. Vald: Rae Vallavalitsus

Kontaktisik: Merilin Sillard

Telefon: 605 6762, e-post: merilin.sillard@rae.ee

7.1.2. Teenuse osutaja: ………………………

Kontaktisik: ……………………..

Telefon: ………………, e-post: …………………..

7.1.3. Vanem: ………………..

Telefon: …………………, e-post: ……………………..

7.2. Teade loetakse kättesaaduks alates mõistliku aja möödumisest, millal teisel lepinguosalisel tekkis reaalne võimalus selle sisuga tutvuda, kuid mitte hiljem, kui viis päeva teate postitamisest või kaks päeva kokkulepitud e-posti aadressile saatmisel.

7.3. Iga lepinguosaline on kohustatud koheselt teatama teistele lepinguosalistele kontaktandmete muudatustest.

**8. Lõppsätted**

8.1. Lepingut võib muuta lepinguosaliste kirjaliku kokkuleppega, mis saab lepingu lahutamatuks osaks. Lepingu muudatus jõustub selle allkirjastamisel kõigi lepinguosaliste poolt, kui lepinguosalised ei ole kokku leppinud hilisemat aega.

8.2. Lepinguga reguleerimata ja lepingu täitmisel tekkivad küsimused ja vaidlused lahendatakse eelkõige lepinguosaliste läbirääkimiste teel. Kokkuleppele mittejõudmisel lahendatakse vaidlus Eesti Vabariigi õigusaktidega ettenähtud korras.

8.3. Leping on sõlmitud digitaalselt allkirjastatuna.

/allkirjastatud digitaalselt/ /allkirjastatud digitaalselt/ /allkirjastatud digitaalselt/

Jens Vendel …………………. ………………………

Abivallavanem Vanem Teenuse osutaja esindaja